खास बातें : इसरो ने पीएसएलवी सी 38 का सफल लॉन्च किया, जानें सरहद पर कैसे रखेगा नजर  
एसलवी सी-38 का लॉन्च कामयाब रहा
500 किमी ऊंचाई से दुश्मन के टैंकों की गिनती में सक्षम
स्मार्ट सिटी नेटवर्क की योजनाओं में भी मददगार
यह पीएसएलवी की 40 वीं उड़ान है. कार्टोसैट-2 श्रृंखला के उपग्रह का वजन 712 किलोग्राम है. कार्टोसैट-2 रिमोट सेंसिंग उपग्रह है. इसरो के अनुसार, अंतरराष्ट्रीय ग्राहकों के 29 नैनो उपग्रह इसरो की वाणिज्यिक शाखा एंट्रिक्स कॉरपोरेशन लिमिटेड और अंतरराष्ट्रीय ग्राहकों के बीच के व्यवसायिक समझौतों के आधार पर प्रक्षेपित किए गए हैं. इसरो का प्रमुख रॉकेट पीएसएलवी-38 शुक्रवार को अपने साथ कार्टोसैट-2 सीरीज का एक उपग्रह और 30 साथी उपग्रह लेकर रवाना हो गया है. कार्टोसैट-2 श्रृंखला का उपग्रह रक्षा बलों के लिए समर्पित है. ध्रुवीय उपग्रह प्रक्षेपण यान पर ले जाए गए इन उपग्रहों का कुल वजन लगभग 955 किलोग्राम है. (इनपुट्स भाषा से)